Derek Prince'i Teenistus
Käsk armastada
Osa 2/2
Tahan rääkida kahest asjast armastuse kohta Jaakobuse kirjast.
Väga huvitav - loen Jaakobuse, Johannese ja Peetruse kirjadest -
ei tee seda väga tihti. Jk 1:25 ja siis Jk 2:8: "Kes on aga kummargil
vaadanud vabaduse täiuslikku seadusse ja sellesse ka jääb, ei ole unustav
kuulja, vaid tegude tegija - see on õnnis oma tegemises."
Ja siis Jk 2:8 "Te teete hästi, kui te tõepoolest täidate kuninglikku
seadust kirjasõna järgi: "Armasta oma ligimest nagu iseennast!"
Seega seadust, "armasta oma ligimest nagu iseennast" kutsutakse
kahte moodi: "täiuslik seadus" ja "kuninglik seadus".
See on täiuslik, sest see sisaldab kogu ülejäänud seadust.
Kui teed selle järgi, siis täidad kogu seadust. See on täiuslik seadus.
See on kuninglik seadus. See on kuninglik seadus ja see on vabaduse
täiuslik seadus. See on väga lihtne, kuid väga tähendusrikas.
Keegi ei saa sind sundida mitte armastama. Kui oled otsustanud
armastada, ei saa sind keegi peatada. Nad võivad öelda igasuguseid karme
asju sinu kohta, võivad kohelda sind väga õelalt, halvasti, kuid
nad ei saa peatada sind armastamast. Kas pole nii? See on vabaduse
täiuslik seadus. Lisaks sellele on see täiuslik seadus, kuna sisaldab
kogu ülejäänud seadust. Kui armastad ligimest kirglikult
puhtast südamest, täidad sa kõiki teisi käske. See on vabaduse
täiuslik seadus. Teisisõnu, kes on täiesti vaba? See, kes armastab.
Mitte keegi ei saa sind peatada. Täiuslik näide sellest on Jeesus.
Nad tegid talle kõike: nad peksid teda, torkasid ta käed ja jalad läbi,
panid okaskrooni pähe, andsid äädikat juua, sõimasid, häbistasid.
Kuid mis oli üks asi, mida nad ei suutnud teha? Nad ei suutnud
peatada teda armastamast. Ta armastas neid lõpuni.
Kui armastad sellise armastusega, siis ei saa mitte keegi sind peatada.
See on vabaduse täiuslik seadus. Sa oled ainus tõeliselt vaba inimene
maa peal, sest keegi ei saa sind takistada selles, mis teha tahad.
Nüüd tahaksin teha selle isiklikuks. Ära ehmata, kõik saab korda.
Teen selle kõigepealt enda jaoks isiklikuks. Tahan lugeda Mk 1 lõpust.
Mk 1:40-42 "Ja Jeesuse juurde tuli pidalitõbine, palus teda ja põlvili
heites ütles talle: "Kui sa tahad, siis sa võid mu puhtaks teha!"
Ja Jeesusel hakkas temast hale, ta sirutas oma käe välja, puudutas teda
ja ütles: "Ma tahan, saa puhtaks!" Ja otsekohe lahkus pidalitõbi temast
ja ta sai puhtaks." Siin ütleb, et Jeesusel hakkas temast hale
(ing - oli liigutatud kaastundest). See on väga huvitav, sest see läheb
täpselt kokku sõnaga, mida Taavet kasutas Ps 18. See on "kõhutunne".
See viitab soolestikule. Minu meelest Old King James tõlge räägib
"sisikonna kaastundest". Seal ongi meie kõige sügavamad tunded.
Nad ei ole südames, selles füüsilises südames. Nad on siin,
siit saab kõik alguse. See on kõige allikas. Ja see sõna, mida seal
kasutati, oli Jeesuse "soolestik oli liigutatud".
Mäletan, kui mu esimene naine oma raamatut kirjutas. Ta rääkis oma
toimetajaga ja ütles midagi sellist et "mu soolestik oli liigutatud",
(eesti - ülejääke väljutama). Nad pidid talle selgitama, et inglise
keeles ei ole nii õige öelda. Kuid tegelikult see on just õige.
Kõikides keeltes, mida tean - ladina, kreeka,
heebrea - see tõeliselt sügav, sisemine osa sinust ei ole see
füüsiline süda, vaid hoopis see. Usun, et me kõik teame, et sealt
saab kõik alguse: olgu see armastus, hirm, vihkamine - sealt see algab.
Nii et seal ütleb, et Jeesuse "soolestik (sisemus) oli liigutatud"
selle mehe suhtes. Seda sõna "kaastunne" tegelikult ei mainita
kreeka keeles. Kui lugesin seda, siis küsisin endalt isikliku küsimuse:
Mis mind liigutab? Mis paneb mind tegutsema? Kas mind liigutab
tegelikult kaastunne? Või liigutab mind hoopis isiklik ambitsioon,
omakasu, soov suruda läbi oma tahet? Las ma loen midagi Fl 2. peatükist.
Võib tunduda, et rõhutan seda liiga palju, kuid olen
tõesti jõudnud järeldusele, et suurim probleem kirikus tänapäeval on
jutlustajate isiklikud ambitsioonid ja ma ei ütle, et see minu kohta
ei käiks. Fl 2:1 "Kui nüüd on mingisugune julgustus Kristuses,
kui mingisugune armastuse lohutus, kui mingisugune Vaimu osadus,
kui mingisugune südamlikkus ja kaastunne."
Need on kõik väga võimsad sõnad. Need ei ole pealiskaudsed tunded.
Need lähevad sügavale
Fl 2:2-4 "Siis tehke mu rõõm täielikuks sellega, et te mõtlete ühtmoodi,
et teil on sama armastus, et olete üksmeelsed ja ühtviisi mõtlejad ega
tee midagi kiusu ega auahnuse pärast, vaid peate alandlikkuses
üksteist ülemaks kui iseennast." Ma ei tea, kas arvate, et rõhutan
seda liiga palju, kuid näen kirikus nii palju isiklikke ambitsioone.
Ja ma kohtan palju toredaid jutlustajaid. Kuid minumeelest,
väga suur osa edasiviivast jõust koguduses, on ambitsioonid -
et saada suuremat kogudust, pidada suuremat konverentsi,
saada rohkem kontakte oma postitus- nimekirja, et teha ennast tuntuks,
et saada inimesi minust huvi tundma. Võib-olla olen küüniline, kuid näen,
et see on üks peamisi edasiviivaid jõude tänapäeva koguduses.
Ja Paulus ütleb, et lõpetage see ära, sel pole mingit kohta siin,
ärge tehke midagi isiklike ambitsioonide pärast (ing).
Mis peaks meid liigutama? Mis on vastus? Just - armastus või kaastunne.
Ma küsin nüüd teilt, paljud teist on Issanda teenistuses, tegelikult
kõik te peaksite ühel või teisel viisil olema. Mis liigutab sind?
Mis sind motiveerib? Mis ajendab sind tegema asju, mida sa teed,
ütlema asju, mida ütled, suhtlema inimestega nii, nagu suhtled?
"Armsad, armastagem üksteist, sest armastus on Jumalast ja igaüks,
kes armastab, on sündinud Jumalast ja tunneb Jumalat."
Kas tõesti see motiveerib meid? On see Jumala armastus? Kaastunne?
Jagan midagi, mida Jumal vahel õhutab mind jagama. Seda on raske rääkida.
See on väga valulik. Kuid pärast seda, kui Jumal kutsus mu naise Ruth'i
koju enda juurde, kogesin väga sügavat kurbuseaega. Kuid nägin,
kui väga inimesed mind armastasid. See oli ilmutus.
Sain kirju maailma eripaikadest, erirahvustest inimestelt, erinevatest
konfessioonidest - lohutades mind, kinnitades mind oma armastuse ja
palvetega. Ma ei teadnud kuni selle ajani,
et maailmas on nii palju armastust. Ma ei teadnud, et nii paljud inimesed
armastasid mind. Ja mind ei ole kindlasti lihtne armastada, kuid
tänu suurele püsivusele on see võimalik.
Kuid sain kirja ühelt naiselt, ei mäleta isegi ta nime.
Ta suunas mind Ps 84:6-7 juurde: "Õnnis on inimene, kelle tugevus on
sinus, kelle mõttes on pühad tee- konnad." Teisisõnu, tal ei ole
püsivat elupaika siin maailmas. Ta on teekonnal ühest maailmast teise.
Siis ütleb seal nende inimeste kohta - selle salmi see naine lugeski
mulle: Ps 84:7 "Nutuorust (ing - Baca orust) läbi käies teevad nad selle
allikate maaks; ka varajane vihm katab neid õnnistusega."
Peate teadma, et "baca" tähendab heebrea keeles "nutma".
Seda salmi ei ole võimalik mõista, kui sa seda ei tea. Niisiis,
Baca orust läbi käies, teevad nad selle allikaks. See naine ütles mulle,
et võib-olla pead sellest orust läbi minema,
kuid sa ei pea sinna jääma. See mõjus mulle nii sügavalt, et ei suutnud
edasi lugeda, vaid lihtsalt istusin ja vaatasin ainiti seda salmi.
Ja Jumal tegi midagi. Siin ütleb, et Nutuorust (Baca orust)
läbi käies teevad nad selle allikaks. Sel hetkel avas Jumal allika
minu sees. Olen olnud kristlane peaaegu 60 a, rääkinud keeli, teinud
kõiki neid asju. Aga minu sees toimus midagi täiesti uut.
Minu sees avanes üks allikas, see oli kaastunde allikas.
Ma polnud midagi sarnast kogenud. Olen tundnud Jumala armastust,
armastanud paljusid inimesi, olen loomulikult armastanud oma mõlemat
naist ja oma perekonda. Kuid see oli miski, mis ei tulnud Derek
Prince'ist, see tuli mujalt, see oli allikas. Ja see oli kaastunne.
Ma pole kunagi varem midagi täpselt sellist kogenud. Hakkasin mõistma,
mida tähendab see, et Jeesus oli liigutatud kaastundest. Mõistsin,
et Jumal jagas oma kaastunnet minuga. Sel hetkel palusin kahte asja:
"Issand, ära lase kunagi millelgi seda allikat rikkuda ega rüvetada;
ja ära lase sellel kunagi lõppeda." See ei allu muidugi minu kontrollile,
mina ei otsusta, millal see esile tõuseb. Seda teeb Jumal.
Kuid olen õppinud midagi väga huvitavat. Kui see allikas minus voolab,
siis see tõmbab inimesi minu juurde. Nad isegi ei tea, miks nad tulevad,
kuid nad tunnevad midagi, mida on igatsenud. See annab mulle ka
mingis mõttes väe inimeste üle, pean olema väga ettevaatlik, et ma seda
ära ei kasuta. Kui inimesed kogevad tõelist jumalikku kaastunnet,
on nad nõus tegema pea ükskõik mida. Kuid usun, et Jumal ootabki seda,
et armastaksime üksteist Tema jumaliku armastusega.
Jumal on teinud veel midagi mu jaoks. Kui tuled pühapäeva õhtul,
kuuled kogu asja. Annan kõik, kaks kärbest ühe hoobiga!
Kuid Jumal on andnud mulle üleloomuliku hoole
orbude, leskede, vaeste ja vaevatute vastu.
Jumala armu ja halastuse läbi olen perekonna pea, kus on 12 kasulast -
seega ei saa öelda, et ma ei ole nende heaks midagi teinud,
kuid olen mõistnud uue sügavusega - ma ei taha pühapäeva-õhtust jutlust
ära rääkida täna hommikul. Kuid olen mõistnud, et seda Jumal otsibki.
Võime rääkida nii palju kui tahame usust ja õigsusest, kuid
kui ei tee midagi nende jaoks, kes meid vajavad, räägime
tühje sõnu. Ja neist pole puudust, kes meid vajavad -
see on asi, mille üle ei saa kurta. Nad ei ole kellestki kaugel -
inimesed, kes meeleheitlikult vajavad armastust. Nad on üksi,
nad on hoolitsuseta, neil ei ole vastuseid. Nad on meeleheitel.
Ja sa ei pea oma kodust väga kaugele minema, et selliseid inimesi leida.
Räägin, kui Jumal tahab ja me elame - räägin sellest pühapäeva õhtul.
Kuid olen hakanud mõistma, et see on, kuidas öelda - see on Jumala eesmärk,
seda Jumal ootabki.
Jutlustasin, juba enne seda kogemust, Virginia osariigis, ühele grupile
mustanahalistele vendadele. Sõnumi lõpus tuli mu juurde üks noor
mustanahaline mees ja ütles: "Vend Prince, kas sa palvetaksid mu eest?"
Küsisin, mida ta soovib. Ta ütles, et ta võiks rääkida inimestele
samasuguse kaastundega, mis mul on. Vaatasin talle otsa hetke ja ütlesin,
et üks hind tuleb maksta. Sest teadsin, et mulle on see maksma läinud.
Ta vaikis mõne hetke ja ütles siis: "Ma tahan seda ikkagi." Palvetasin
ta eest ja ma ei kahtle, et Jumala käsi on selle noormehe elu peal.
"Tahan seda ikkagi, ükskõik, mis see maksma läheb." Kas tunned samamoodi
täna? On üks allikas, mille Jumal suveräänselt sinu sees avab.
See ei allu sinu kontrollile, sina ei otsusta, millal see juhtub.
Mõistate, on asju, mis ei tule ilma kannatamiseta. Mind on alati
hämmastanud Pauluse palve Fl 3:10 "Ma püüan ära tunda teda (Jeesust)..",
see on imeline, selle peale ütleme kõik "aamen", "ja tema ülestõusmise
väge..", kõik ütleme seda ka, aga järgmine salm: "ja tema kannatuste
osadust". Ja palju palju kordi ütlesin Issandale, kui seda salmi lugesin:
"Issand, ma ei tea, kas saan seda tegelikult öelda. Kas ma tegelikult
tahan teada sinu kannatuste osadust?" Olen aus inimene, usun, et
see on üks põhilisi eeliseid Jumala jaoks, kui ta minuga tegeleb.
Olen aus enda ja teiste vastu. Ütlesin palju kordi Issandale, et ma
ei ole kindel, kas võin öelda, et tahan tunda sinu kannatuste osadust.
Ja Issand oli väga kannatlik minuga, ta ei sundinud mind, kuid
olen mõistnud, et mõned asjad tulevad ainult läbi kannatuste.
Kannatus teeb midagi sellist, mida miski muu ei tee.
See valmistab pinnast selle allika jaoks. Mäletan, kui olin sõjaväes
meditsiiniline reamees, nagu seda Briti armees kutsuti.
Pidin hoolitsema haavatute ja haigete eest, kuid tegelikult osutusin
palju kasulikumaks teistes asjades ja seega ei teinudki seda tööd.
Õppisin sellest kogemusest Briti sõduritega, et inimesed, kes on koos
kogenud tõeliselt raskeid, ohtlikke asju - nad on olnud püssitule all,
kaevikutes, mis tahes kohtades, siis on nad teistest erinevalt kokku
liidetud. Neil võib olla väga erinev iseloom, sotsiaalne tasand,
paljud muud asjad, kuid kogeda koos midagi sellist, see liidab inimesi.
Usun, et Jeesus tahab olla meiega kokku liidetud ja kui elame seda
koos Temaga läbi, siis on meil side Temaga, mida ei saa murda.
Ma ei oota kannatusi, kuid olen nendeks valmis. Ma ei otsi neid taga,
ei jookse järele, kuid mõistan, et on asju, mida Jumal ei saa
teha minu sees ilma kannatusteta. Seega olen käinud läbi Nutuoru,
Jumal on avanud selle allika. Ma ei ole enam seal. Kui nutsin täna,
siis mitte kurbuse pärast, vaid kaastundest inimeste vastu.
Kuidas on lood sinuga? Kas sooviksid teha pühendumuse?
See on piibellik pühendumine, sa ei pea seda tegema. Lähed ikka taevasse,
kui sa ka ei tee seda. Kuid jääd millestki ilma maa peal.
Kas ütleksid Pauluse sõnadega: "Ma püüan ära tunda teda
(ing - Et võiksin tunda teda) ja tema ülestõusmise väge ja tema
kannatuste osadust." Siis mõistsin, asjad, mis tulevad nii, on asjad,
mis ei saa tulla mingil muul moel. Ütlesin aastaid, et Jumal on ennast
ilmutav Jumal. Ta armastab end ilmutada, jagada. Kuid hiljuti olen
mõistnud neid asju kogedes, et Jumalal on veel sügavam igatsus.
Ta tahab, et jagaksime seda, mida Tema läbi elab ja kogeb.
Ja kui lähed läbi selle oru, siis jagad midagi väga kallihinnalist,
väga imelist. Tuled Issandale lähemale kui kunagi varem.
Seda Jumal tahabki. Ta ei huvitu sellest, et me kannataksime, vaid
sellest, et tahab jagada oma kannatusi meiega. Ma ei räägi Jeesuse
kannatustest ristil, need olid ainu- laadsed. Ainult Tema võis seda teha.
Räägin Jeesuse kannatustest koguduse pärast. Kas sa ei arva, et Jeesust
kurvastab vahel see, kuidas kogudus käitub. Võime olla kriitilised,
võime süüdistada, võime näpuga näidata. Usu mind, keegi ei saaks seda
paremini teha kui mina. Kuid see ei ole see, mida Jumal ootab. Ta ootab:
"Kas oled nõus jagama mu sügavat hoolt mu pruudi pärast, selle pärast,
keda ma nii väga armastan? Kas võin jagada oma kannatusi sinuga?
Alles nüüd hakkad jõudma sügavasse vette.
Ma ei ole kunagi olnud pealiskaudne inimene. Olen väsinud pinnapealsusest,
olen väsinud tühjast religioonist, tühjadest ülestunnistustest,
mida tehakse selleks, et Jumalalt midagi saada, kuid mida arvatakse,
et täitma ei pea.
Usun tõesti, et Jumal on saatnud mind siia, et esitada teile
väljakutse ühe otsuse suhtes. Kuidas ma väljendaksin seda otsust?
"Issand, mis tahes selleks vaja on, ava see allikas minus. Ma ei taha
olla pealiskaudne, lihtsalt kirikus- käija. Issand, tahan tuua rõõmu
Su südamesse. Tahan, et oleksid rahul minuga, mitte sellega, mida teen,
vaid minuga. Tahan olla osaduses Sinuga seal sügavates kohtades.
Ps 84 on veel üks huvitav asi: "Nutuorust läbi käies teevad nad
selle allikate maaks; ka varajane vihm katab neid õnnistusega
(ing - vihm katab neid veetiikidena)." See sõna "vihm" seal on sõna,
mida kasutatakse algkeeles "Püha Vaimu hilisvihma" kohta. Usun, et
sinna see hiline vihm sajabki. Ja see on huvitav, et see katab veetiigid.
See ei kata igat kohta. See katab madalad kohad, olen seda ka jälginud.
Kui Jumala Vaim liigub, siis alandlikud on need, kes saavad õnnistatud.
Inimesed, kel ei ole mingeid nõudmisi, uhkust, eneseõigustust.
"Issand, siin ma olen. Olen lihtsalt veetiik, täida mind."
Hästi, kuidas me lõpetame. Vend John, kas tuleksid ka siia ja
seisaksid mu kõrval, need on sinu lambad.
Arvan, et kutsun teid üles, kui soovite, ja ma ei kontrolli, kas
teete seda või mitte, kuid teen sulle ettepaneku öelda Issandale:
"Issand, ma tahan Sind tunda, tahan tunda Su ülestõusmise väge ja
tahan tunda Sinu kannatuste osadust. Kui Sina kannatad, Jeesus, siis
ma ei taha, et kannatad üksi - kannatan koos Sinuga.
Kas oleksid nõus seda.. sa ei pea mulle ütlema. Ma lihtsalt ütlen seda,
sa võid järgi öelda või mitte, tee, kuidas soovid. Hästi?
See on sinu otsus. Ma ei jälgi sind, lihtsalt panen midagi su ette.
Kaalu hoolikalt, mida sa ütled, sest pead aru andma Issandale.
Koguja raamatus ütleb: "Ära ütle inglile, et see oli viga, mida ütlesid."
On olemas üks ingel, kes salvestab kõike, mida ütleme. See on eesõigus
ja au, et Jumal on meist nii huvitatud, kuid see on ka vastutus.
Niisiis, tahan pakkuda teile võimalust öelda vaikselt, mitte kõva häälega,
järgmised sõnad: "Issand Jeesus, tänan, et surid ristil minu eest,
et armastasid mind igavese armastusega, et oled toonud mind enda juurde
oma headusega. Issand, nüüd on mul üks palve: et võiksin tunda Sind ja
Sinu ülestõusmise väge ja Sinu kannatuste osadust. Et tõmbaksid mind
endaga lähemasse osadusse kui kunagi varem. Issand, annan end
Sulle ilma midagi tagasi hoidmata. Võta mind sellisena nagu olen ja
tee mind, kelleks Sina tahad, et olen, Sinule auks, Issand.
Jeesuse nimel. Aamen."
Tõlge: Riina Karik